Tisztelt Képviselő- testület!

A Magyarország 2019. évi központi költségvetéséről szóló 2018. évi L. törvény (a továbbiakban: Kvtv.) 60. § (6) bekezdése lehetővé teszi, hogy a helyi önkormányzat képviselőtestülete az adott évre vonatkozóan a közszolgálati tisztviselőkről szóló 2011. évi CXCIX. törvény (a továbbiakban: Kttv.) 132. §-a által meghatározottnál (38.650,- Ft) magasabb összegben határozza meg a hivatalánál foglalkoztatott köztisztviselők vonatkozásában.

A Kvtv. értelmében az illetményalapot mindig az adott évre vonatkozóan kell megállapítani önkormányzati rendeletben, azaz jövő évre 2020. január 1. napjától 2020. december 31. napjáig. Fentiekre tekintettel javaslom a Jáki Közös Önkormányzati Hivatalban dolgozó köztisztviselők részére az illetményalap 2020. évre történő megállapításának önkormányzati rendeletbe foglalását.

Részletes indokolás

1. §-hoz: illetményalap összegét megállapító rendelkezés

2. §-hoz: illetménykiegészítés mértékét megállapító rendelkezés

3. §-hoz: hatályba léptető rendelkezések

**HATÁSVIZSGÁLAT**

A köztisztviselői illetményalapról szóló rendelettervezetben foglaltak várható hatásai – a Jat. 17.§ (2) bekezdésben foglalt elvárások tükrében – az alábbiak szerint összegezhetők: Társadalmi, gazdasági, költségvetési hatás: A rendelet megalkotásának gazdasági hatása van, tekintettel arra, hogy a tavalyi évben volt illetményalap emelés, így elmaradása bércsökkenést eredményez.

Környezeti, egészségügyi hatás: A rendelet megalkotásának környezeti és egészségi következménye nem mutatható ki.

Adminisztratív terheket befolyásoló hatás: A rendelet alkalmazása nem érint személyügyi, szervezeti, tárgyi és pénzügyi feltételeket.

Jogszabály megalkotásának szükségessége, a jogalkotás elmaradásának várható következménye:

A közszolgálati tisztviselők magasabb összegű illetményalapjának megállapítása elmaradásának következményeként a köztisztviselők elvándorlása megállítható. Jogszabály alkalmazásához szükséges, személyi, szervezeti, tárgyi és pénzügyi feltételek: A feltételek adottak, e vonatkozásában többlet terhek nem merülnek fel.

Kérem a Tisztelt Képviselő-testületet az előterjesztés megtárgyalására és a rendelet megalkotására.

Ják, 2020.február 7.

dr. Tóth Ernő sk.

 polgármester